**Priopćenje za medije**

**Nova internetska prezentacija Nuklearne elektrane Krško:** [**www.nek.si**](http://www.nek.si)

**Krško, 9. lipnja 2021. – Osvanula je obnovljena web-stranica NEK-a. Na slovenskom, hrvatskom i engleskom jeziku u prvom su planu sadržaji koji pomažu razumjeti djelovanje nuklearne elektrane i predstavljaju pozitivne učinke njenog pouzdanog pogona na svakidašnji život.**



Suvremena interaktivna web-stranica NEK-a pruža posjetiteljima osnovne informacije o tvrtki i njenom upravljanju, tehnološkom djelovanju elektrane i ostvarenim pogonskim rezultatima, a usredotočuje se i na šire društvene, okolišne i ekonomske učinke nuklearne energije. Pritom proizlazi iz domaćih i stranih kredibilnih izvora informacija, kojima učvršćuje svijest o nuklearnoj energiji kao čistom izvoru energije. Osim obnovljivih izvora nuklearna energija je nezaobilazna mogućnost buduće pouzdane energetske opskrbe te važan dio ostvarivanja ciljeva klimatske neutralnosti u Sloveniji, Europi i svijetu.

*Dobro obavljen posao, uspostavljena infrastruktura, bogato stručno iskustvo i znanje naših zaposlenika učvršćuju naše ugledno mjesto na svjetskom zemljovidu. To je najbolje moguće polazište kako bismo mogli dugoročno, dakle i za buduće generacije, razmišljati o nuklearnoj energiji kao energiji budućnosti*, u svojoj uvodnoj web-riječi ističu **Stanislav Rožman**, predsjednik Uprave NEK-a, i **Saša Medaković**, član Uprave NEK-a.

**Otvorenost prema različitim ciljanim skupinama i istraživanje prednosti nuklearne energije interaktivnog nuklearnog krajolika**

U web-strukturi [www.nek.si](http://www.nek.si) posebna je pozornost namijenjena pojedinim ciljanim skupinama: onim kojima zaposlenje u elektrani znači karijerni izazov, postojećim i mogućim poslovnim partnerima, medijima i zainteresiranim građanima, koji mogu, u sklopu o dugoročnosti nuklearne energije i njenom doprinosu ostvarivanju održivog razvoja, na suvremeni način istraživati aktualne dileme suvremenog svijeta. Interaktivni nuklearni krajolik prikazuje elektranu u širem društvenom i prirodnom okruženju. Dostupno je sedam raznolikih društvenih, okolišno-klimatskih, tehničko-tehnoloških i ekonomsko-poslovnih sklopova vezanih uz nuklearnu energiju i energetiku. Zasigurno će suvremeni interaktivni koncept web-istraživanju i upoznavanju nuklearne energije privući i mlađe posjetitelje.

Stručni i aktualni sadržaji obnovljene web-stranice predstavljaju prijeko potreban doprinos nuklearne energije ostvarivanju ciljeva održivog razvoja i time prednosti nuklearne energije za okoliš, društvo i gospodarstvo.

Web-stranicu obogaćuju, među ostalim, fotografije Arne Hodaliča i Katje Bidovec.

Nadamo se da vam se sviđa naša obnovljena web-stranica i da ćete ovdje naći puno korisnih informacija.